Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: a támadott rendelkezés szerint nem kell alkalmazni a gazdálkodó szervezetek és a gazdasági társaságok átalakulásáról szóló 1989. évi XIII. törvény (a továbbiakban: Átv.)
Paragraph Index: 228

2. §-ának (1) bekezdésében foglalt jogállamiság elvével ellentétesnek tekintik. Az indítványozók hivatkoztak arra is, hogy a támadott rendelkezés sérti az Alkotmány megkülönböztetést tiltó szakaszát. A megkülönböztetést véleményük szerint az jelenti, hogy e rendelkezés alapján nem kaphat dolgozói részvényt az a munkavállaló, aki olyan gazdálkodó szervezetnél dolgozik, amelynél az állami vagyonkezelõ szervezet vagyonrészeket MRP szervezet részére értékesít, míg dolgozói részvényt kap a munkavállaló, ha a vagyonrészek vevõje nem MRP szervezet. Az indítványok megfogalmazása szerint azonban „a két dolgozó jogállása között semmi különbség sincs”. Az indítványozók a jogegyenlõség sérelmének meglétét látták továbbá az MRP szervezetben részt vevõ és abban részt nem vevõ munkavállalók között is, mivel az MRP szervezetben „részt nem vevõ munkavállalókat a jogalkotó megfosztotta a tulajdonhoz jutás kedvezõ lehetõségétõl”.

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes